**El secretari d’Universitats i Recerca rep dilluns una delegació de centres de recerca de Polònia**

**La delegació polonesa vol conèixer de primera mà el sistema de recerca català com a pol de coneixement de referència a Europa**

Divendres, 16 de setembre de 2016

El secretari d’Universitats i Recerca, Arcadi Navarro, rebrà dilluns una delegació de centres de recerca de Polònia encapçalada per la Fundació Polonesa per a la Ciència (FNP). L’objectiu de la trobada de la delegació polonesa és conèixer el sistema català de recerca com a referent d’èxit pel que fa a la implantació d’un sistema de recerca d’excel·lència al sud d’Europa. En els propers 7 anys, Polònia té previst destinar més de 120 M€ per a la creació de nous centres de recerca d’excel·lència i Catalunya és per a ells un cas d’èxit en què es volen inspirar.

A la trobada, el director de la Fundació Polonesa per a la Ciència (FNP), Maciej Zylicz, es reunirà amb el secretari d’Universitats i Recerca, Arcadi Navarro, el director de l’Agència de Gestió d’Ajuts Universitaris i de Recerca (AGAUR), Jordi Mas, i el director de l’Àrea de Recerca i Coneixement de la Fundació Bancària la Caixa, Jordi Portabella.

El secretari d’Universitats i Recerca, Arcadi Navarro, farà una atenció als mitjans de comunicació a les 13.30 hores per fer una valoració de la trobada.

**Dia:** Dilluns 19 de setembre

**Hora:** 13.30 h

**Lloc:** Palau Macaya (Pg. Sant Joan, 108) - Barcelona